OAV: KXDR harakatlanish radiusi kengaytirilgan uchuvchisiz uchish qurilmalari yaratish ustida ishlamoqda

KXDR mutaxassislari avvalgi modellarga qaraganda harakatlanish radiusi kengaytirilgan uchuvchisiz uchish qurilmalari yaratish ustida ishlamoqda. Bu haqda ma’lum qilgan Janubiy Koreya razvedkasiga ko‘ra, bunday qurilmalarning bir necha sinov parvozlari qayd etilgan, deb xabar beradi “TASS”.

Yangi qurilmalar josuslik maqsadlarida foydalanishi mumkinligi taxmin qilinmoqda. Ularning harakatlanish radiusiga aniqlik kiritilmayapti.
Ma’lumotlarga ko‘ra, Koreya xalq armiyasi ixtiyorida 300 ga yaqin uchuvchisiz uchish qurilmalari bor. Ulardan kamida o‘ntasi jangovar hisoblanadi. Oldinroq qurilmalar Janubiy Koreya osmonida josuslik parvozlarini amalga oshirgan, hatto tutib ham olingan.